A Tanács 850/78/EGK rendelete
(1978. április 24.)
az Európai Gazdasági Közösség és a Svájci Államszövetség között létrejött megállapodás 1. jegyzőkönyve A. mellékletének módosításáról szóló, levélváltás formájában létrejött megállapodás megkötéséről
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre, és különösen annak 113. cikkére,
tekintettel a Bizottság ajánlására,
mivel az Európai Gazdasági Közösség és a Svájci Államszövetség között létrejött megállapodás 1. jegyzőkönyve A. mellékletének módosításáról szóló, levélváltás formájában létrejött megállapodást [1] meg kell kötni,
ELFOGADTA EZT A RENDELETET:
1. cikk
Az Európai Gazdasági Közösség és a Svájci Államszövetség között létrejött megállapodás 1. jegyzőkönyve A. mellékletének módosításáról szóló, levélváltás formájában létrejött megállapodást a Közösség nevében a Tanács jóváhagyja.
A megállapodás szövegét csatolták e rendelethez.
2. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 1978. április 24-én.